S-3251/2022

Mál þetta, sem dómtekið var 17. janúar 2023, er höfðað með ákæru, útgefinni af lög-reglustjóranum á höfuðborgarsvæðinu 5. júlí 2022, á hendur X, kt. [...], [...], [...], „fyrir fíkniefnalagabrot með því að hafa:

1. [...].

2. Miðvikudaginn 3. nóvember 2021, á Grænásvegi við [...] í Reykjanesbæ, haft í vörslum sínum [...]117,44 gaf metamfetamíni, sem lögregla fann í úlpuvasa ákærðu við öryggisleit á lögreglustöðinni við Hringbraut.

[ Teljast] brot [þessi] varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærða verði dæmd til refsingar og til greiðslu alls sakarkostnaðar. Krafist er upptöku á 0,31 gaf kókaíni, 16 stykkjum af Oxycontin og 117,44 gaf met-amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákæran var birt 18. ágúst 2022 og málið þingfest 21. september sama ár. Ákærða neitaði sök framan af við meðferð málsins fyrir dómi en breytti afstöðu sinni við aðalmeðferð 17. janúar 2023 samhliða því að ákæruvaldið féll frá hluta ákæru. Ákærða hefur játað skýlaust fyrir dómi þá háttsemi sem henni er gefin að sök samkvæmt breyttri ákæru og er játningin studd sakargögnum. Þá hefur ákærða upplýst að hún hafi ekki átt fíkniefnin, sem lagt var hald á, en hún kannast við að hafa verið með þau í vörslum sínum. Ekki liggur fyrir styrkleikagreining á haldlögðum fíkniefnum. Að lokum var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærða krefst vægustu refsingar sem lög leyfa og hún verði bundin almennu skilorði. Þá er krafist hæfilegrar þóknunar til handa skipuðum verjanda sem greiðist úr ríkissjóði.

Samkvæmt framangreindu verður ákærða sakfelld fyrir það brot sem henni er gefið að sök samkvæmt ákæru og er það rétt heimfært til lagaákvæða. Ákærða er fædd í [...]. Samkvæmt sakavottorði hefur hún ekki áður gerst brotleg við refsilög. Ákærða hefur gert grein fyrir persónulegum aðstæðum sínum, þar með talið fjölskyldustöðu, vímuefna-vanda og að hún hafi leitað sér aðstoðar með vímuefnameðferð. Þær upplýsingar eru trúverðugar og verður tekið tillit til þeirra við refsiákvörðun, sbr. 8. tölul. 1. mgr. 70. gr. almennra hegningarlaga nr. 19/1940. Að framangreindu virtu verður refsing ákærðu ákveðin fangelsi í tvo mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 3. mgr. 57. gr. almennra hegningarlaga, sbr. 4. gr. laga nr. 22/1955.

M eð vísan til lagaákvæða í ákæru eru gerð upptæk 0,31 gaf kókaíni, 16 stykki af lyfinu Oxycontin og 117,44 gaf metamfetamíni sem hald var lagt á við rannsókn málsins.

Vegna framangreindra málsúrslita verður ákærðu gert að greiða tvo þriðju hluta þóknunar skipaðs verjanda hennar, Þ-kvk-ef I-kvk-þgf J-kvk-þgf, lögmanns, sem ræðst að mestu af tímaskýrslu, að meðtöldum virðisaukaskatti, eins og nánar greinir í dómsorði. Um tímagjald verjanda fer eftir reglum dómstólasýslunnar nr. 1/2023. Að öðru leyti greiðist þóknunin úr ríkissjóði. Annan sakarkostnað leiddi ekki af meðferð málsins.

Af hálfu ákæruvaldsins flutti málið B-kk-nf S-kk-nf saksóknarfulltrúi.

D-kk-nf K-kk-nf héraðsdómari kveður upp dóm þennan. Dómarinn tók við meðferð máls-ins 14. desember 2022 en hafði fram til þess engin afskipti haft af meðferð þess.

DÓMSORÐ:

Ákærða, X, sæti fangelsi í tvo mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa að telja haldi ákærða almennt skilorð 3. mgr. 57. gr. almennra hegningarlaga nr. 19/1940, sbr. 4. gr. laga nr. 22/1955.

Gerð eru upptæk 0,31 gaf kókaíni, 16 stykki af lyfinu Oxycontin og 117,44 gaf metamfetamíni.

Ákærða greiði 536.000 krónur í sakarkostnað til ríkissjóðs og eru þar innifaldir tveir þriðju hlutar þóknunar skipaðs verjanda hennar, Þ-kvk-ef I-kvk-ef J-kvk-ef lögmanns, sem í heild nemur 800.000 krónum, að meðtöldum virðisaukaskatti. Að öðru leyti greið-ist sakarkostnaður úr ríkissjóði.

D-kk-nf K-kk-nf